4 WALTER DE HENLE 



pas viure pur quey ? io le wos dirray pur coe ke eus viuent 

 santz ordinance fere e purueyance auant mayn e despendent 

 e gastent plus ke lur teres valent par an e kant il vnt 

 degastes lur bens adonc ne vnt fors ke de mayn en gule e 

 viuent en angoysse ne cheuisance ne puent fere ke bon lur 

 seyt. Horn dit en reprouer en engleys wo J?at strechet 

 forberre ban his wytel wyle reche in J?e straue his fet he mot 

 streche. Beau fitz sages seez en vos fes e cuntregeytet le 

 secle ke tant est wyschous e catillous. 



Atort de nului chose ne eyet ne encheson nequeret 

 uers nully pur se bens auoyr kar horn dit en englyse 

 On 3eer oJ?er to wroge wylle on honde go. Ant euere aten 

 hende wrong wile wende. Si le gens chent en vos cours 

 ke il seyent amercyetz par lur pers si vostre conscience 

 vos dye ke eus seyent trop haut amerciez ke vos la 

 amenuset issi ke vos ne seyet repris issi ne deuant deu. 

 Alele genz vos acoyntes e amour de vos ueysins eez kar 

 horn dit en franceys ki a bon veysyn si a bon matin. 

 Vostre bouche sagement gardet ke vos par resun ne pusset 

 estre repris. 



[COIIENT HOM DEIT DESPENDKE LES BIENS KE DEUS LUY AD 



DONE.] ' 



Les bens ke deu vos preste sagement les gardet e 

 despendet. En mises e en despenses deuet sauoyr quatre 

 choses. Le vn est quant vos deuet doner coment e a ki 

 e combyen. Le primer ke doynnet auant ke vos eez 

 abosoyner kar meus vaudrunt ij s. deuant ke x quant 

 horn abosoyner. Le secund si vos deuet doner ou despenses 

 fere les facet de bone volunte e done vos serra la chose 

 alowe au double. E si vos donet recreaument vos perderet 

 kant que vos imetes. Le tertz a cely donet ke vos purret 

 valer e greuer. Le quart comben vos deuet doner ne 

 plus ne meyns ke solum coe ke la persone est e solom ceo 



1 The heading to this chapter is inserted from (12). 



